Baiblo Mi Sanehi Kɛ je Ní Bɔmi Nɔ kɛ ya su Nyu Afua a Nɔ - Yehowa Odasefoli Internet Nítsumi He\nJije hiɔwe kɛ zugba a je kɛ ba? Nɛ kɛ pu, nyɔhiɔ kɛ dodoehi, kɛ ní kpahi fuu nɛ́ ngɛ zugba a nɔ ɔ plɛ kɛ ba kɛɛ? Heto nɛ Baiblo ɔ ha kaa Mawu lɛ bɔ mɛ ɔ ji anɔkuale. Lɔɔ heje ɔ, wa ngɔ Baiblo ɔ mi sanehi nɛ́ kɔɔ adebɔ he kɛ je wa womi ɔ sisi.\nNíhi nɛ Mawu bɔ kekle ji mumi mi nihi nɛ́ a ngɛ kaa lɛ. A ji Bɔfohi. Se a bɔ zugba a kɛ ha wɔ nimli. Lɔɔ he ɔ, Mawu bɔ nyumu kɛ yo nɛ́ a tsɛɛ mɛ ke Adam kɛ Hawa, nɛ e ngɔ mɛ kɛ wo abɔɔ nɛ́ ngɛ fɛu ko mi. Se a gbo Mawu tue nɛ he blɔ nɛ a ngɛ kaa a maa hi si daa a je a dɛ.\nKɛ je benɛ a bɔ Adam kɛ ba su Nyu Afua a nɔ ɔ ngɔ jeha 1,656. Nimli yayamihi fuu hi si ngɛ jamɛ a be ɔ mi. Satan kɛ e bɔfo yayami ɔmɛ nɛ́ a ji mumihi nɛ́ a nɛ mɛ ɔ ngɛ hiɔwe jamɛ a be ɔ mi. Nɛ Kain kɛ ni komɛ nɛ́ a he wa saminya, kɛ nimli yayami kpahi fuu hu ngɛ zugba a nɔ ngɛ jamɛ a be ɔ mi. Se nimli kpakpahi komɛ kaa Habel, Enok kɛ Noa hu ba hi zugba a nɔ. Wa maa kane nimli nɛ ɔmɛ kɛ níhi nɛ ba tsuo he sane ngɛ KEKLE Mi Gbami ɔ mi.